Okresná prokuratúra Zvolen 
Trhová 7, 960 19 Zvolen 1 	

Sp. zn. : 2 Pv 432/13/6611	Zvolen, 31.10.2013
EEČ : 2-51-192-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedené na tom skutkovom základe, že obvinený aj napriek tomu, že bol rozsudkom sudkyne Okresného súdu v Nitre č.k. XXXXX zo dňa 27.06.2006 právoplatným dňa 30.08.2006 zaviazaný prispievať na výživu mal. XXXXX, nar. XXXXX sumou 2 000,-- Sk mesačne (66,39 €) vždy do 15 - teho dňa v mesiaci vopred k rukám matky dieťaťa XXXXX, nar. XXXXX trvale bytom XXXXX, XXXXX  počnúc právoplatnosťou rozsudku si svoju zákonnú vyživovaciu povinnosť v období od mesiaca júl 2012 do 30. októbra 2013  riadne a včas v mieste svojho bydliska, v meste XXXXX okr. XXXXX a na iných miestach riadne a včas neplnil, hoci bol v predmetnom období zamestnaný u viacerých zamestnávateľov, od 17.01.2013 bol zaevidovaný ako uchádzač o zamestnanie na Úrade práce, sociálnych vecí a rodiny XXXXX, pracovisko XXXXX, avšak nepožiadal o poskytnutie pomoci v hmotnej núdzi, čím si sám privodil stav bez hmotného zabezpečenia a spôsobil tak za obdobie od mesiaca júl 2012 do 16.09.2013 dlh na výživnom voči XXXXX, nar. XXXXX vo výške 275,85 € a tak konal, 
hoci bol rozsudkom samosudcu Okresného súdu Zvolen č.k. XXXXX zo dňa 15.11.2010 právoplatným dňa 08.04.2011 uznaný vinným z prečinu zanedbania povinnej výživy podľa § 207 ods. 2  Tr. zákona,

lebo zanikla trestnosť činu.

Odôvodnenie:
	Uznesením vyšetrovateľky PZ OR PZ OKP Zvolen ČVS: XXXXX zo dňa 03.07.2013 bolo podľa § 199 ods. 1 Tr. poriadku začaté trestné stíhanie a následne uznesením vyšetrovateľky PZ OR PZ OKP Zvolen ČVS: XXXXX zo dňa 16.09.2013 bolo podľa § 206 ods. 1 Tr. poriadku vznesené obvinenie XXXXX, nar. XXXXX v XXXXX, trvale bytom XXXXX, XXXXX pre prečin zanedbania povinnej výživy podľa § 207 ods. 2, ods. 3 písm. c/ Tr. zákona na tom skutkovom základe, že aj napriek tomu, že bol rozsudkom sudkyne Okresného súdu v XXXXX zo dňa 27.06.2006 právoplatným dňa 30.08.2006 zaviazaný prispievať na výživu mal. XXXXX, nar. XXXXX sumou 2 000,-- Sk mesačne (66,39 €) vždy do 15 - teho dňa v mesiaci vopred k rukám matky dieťaťa XXXXX, nar. XXXXX, trvale bytom XXXXX, XXXXX počnúc právoplatnosťou rozsudku si svoju zákonnú vyživovaciu povinnosť v období od mesiaca júl 2012 do 16.09.2013 riadne a včas v mieste svojho bydliska, v meste XXXXX okr. XXXXX a na iných miestach riadne a včas neplnil, hoci bol v predmetnom období zamestnaný u viacerých zamestnávateľov, od 17.01.2013 bol zaevidovaný ako uchádzač o zamestnanie na Úrade práce, sociálnych vecí a rodiny XXXXX pracovisko XXXXX, avšak nepožiadal o poskytnutie pomoci v hmotnej núdzi, čím si sám privodil stav bez hmotného zabezpečenia a spôsobil tak za obdobie od mesiaca júl 2012 do 16.09.2013 dlh na výživnom voči XXXXX, nar. XXXXX vo výške 275,85 € a tak konal, 
hoci bol rozsudkom samosudcu Okresného súdu Zvolen č.k. XXXXX zo dňa 15.11.2010 právoplatným dňa 08.04.2011 uznaný vinným z prečinu zanedbania povinnej výživy podľa § 207 ods. 2  Tr. zákona. 

	Obvinený XXXXX v prípravnom konaní uviedol, že si je vedomý vyživovacej povinnosti voči svojmu synovi vo výške 66,39 € mesačne. Vyživovaciu povinnosť riadne neplnil od mesiaca júl 2012, nakoľko nemal dostatok finančných prostriedkov. Následne si túto plnil podľa svojich možností, keď dňa 06.12.2012  zaplatil na výživnom sumu 70 €, dňa 07.01.2013 sumu 70 €, dňa 11.09.2013 sumu 580 € a dňa 16.10.2013 sumu 250 €. Spolu teda na výživné ku dňu 17.10.2013 zaslal sumu 970 €. Zostatok dlhu na výživnom vo výške 92,24 € mienil uhradiť prevodom na účet oprávnenej XXXXX. Ďalej uviedol, že je zamestnaný v Detskom domove XXXXX ako denný vychovávateľ, z ktorého dôvodu už nevzniknú problémy ohľadom plnenia jeho vyživovacej povinnosti, nakoľko na mzdovom oddelení požiadal o vykonávanie pravidelných zrážok na výživné voči oprávnenej. 

	Svedkyňa - poškodená XXXXX v prípravnom konaní uviedla, že obvinený neplnil vyživovaciu povinnosť voči ich spoločnému synovi riadne a včas od mesiaca júl 2012. Vo svojej poslednej výpovedi potvrdila, že jej obvinený následne dňa 06.12.2012 zaslal sumu 70 €, dňa 07.01.2013 sumu 70 €, dňa 11.09.2013 sumu 580 €, dňa 16.10.2013 sumu 250 € a dňa 17.10.2013 sumu 100 €. Obvinený tak na výživnom od mesiaca júl 2012 zaplatil sumu 1 070 €, a teda jej ku dňu 23.10.2013 nedlhuje žiadne výživné. Ďalej uviedla, že je v súčasnosti zamestnaná na dohodu o vykonaní práce, pričom o vyplácanie náhradného výživného príslušný úrad nepožiadala a rovnako sa nesnažila vymôcť dlžné výživné prostredníctvom exekútora. Napriek neplateniu výživného zo strany obvineného maloletý netrpel žiadnou núdzou. 

	Do spisového materiálu boli zabezpečené listinné dôkazy a to najmä rozsudok sudkyne Okresného súdu XXXXX zo dňa 27.06.2006, právoplatný dňa 30.08.2006, ktorým bola obvinenému určená vyživovacia povinnosť a rozsudok samosudcu Okresného súdu Zvolen sp. zn. XXXXX zo dňa 15.11.2010, právoplatný dňa 18.04.2011, ktorým bol obvinený uznaný vinným z prečinu zanedbania povinnej výživy podľa § 207 ods. 2 Tr. zákona. 

	Zo správ k osobe obvineného bolo zistené, že obvinený je od 17.01.2013 evidovaný ako uchádzač o zamestnanie na Úrade práce, sociálnych vecí a rodiny XXXXX pracovisko XXXXX, pričom mu nie je poskytovaná pomoc v hmotnej núdzi a ani o jej výplatu nepožiadal. Obvinený nebol k 30. júlu 2013 registrovaný v informačnom systéme sociálnej poisťovne u zamestnávateľa ani ako SZČO. Bol zamestnancom Mestského strediska kultúry a športu p.o. v XXXXX, ktorý pracovný pomer ukončil dňom 16.01.2013 na podnet zamestnávateľa. Do spisového materiálu boli ďalej doložené potvrdenia o príjme obvineného z Mestského strediska kultúry a športu p.o. XXXXX za roky 2009 až január 2013, písomnosti - predloženie dohody o zrážkach zo mzdy platiteľovi mzdy, výzva na vykonávanie zrážok zo mzdy, dohoda o vykonaní práce zo dňa 09.05.2013 zo Združenia ZPOZ Človek človeku v Slovenskej republike, Ústredná rada XXXXX, správa z Obvodného úradu XXXXX, z ktorej bolo zistené, že obvinený vykonával podnikateľskú činnosť do 27.02.2002, potvrdenie o návšteve Základnej školy s materskou školou XXXXX maloletým a fotokópia rodného listu dieťaťa.  

	Naviac boli do spisového materiálu zabezpečené výpisy z účtov, z ktorých bolo zistené, že obvinený dňa 20.07.2012 vložil na účet oprávnenej sumu 70 €, dňa 06.12.2012 sumu 70 €, dňa 07.01.2013 sumu 70 €, dňa 11.09.2013 sumu 580 €, dňa 16.10.2013 sumu 250 € a dňa 17.10.2013 sumu 100 €. 

	Zo správ k osobe obvineného bolo rovnako zistené, že tento nebol doposiaľ priestupkovo riešený a bol jedenkrát súdne trestaný pre prečin zanedbania povinnej výživy rozsudkom samosudcu Okresného súdu Zvolen č.k. XXXXX zo dňa 15.11.2010 právoplatným dňa 08.04.2011.

	Podľa § 207 ods. 2 Tr. zákona, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného, potrestá sa odňatím slobody až na tri roky.
	Podľa § 207 ods. 3 písm. c/ Tr. zákona, odňatím slobody na jeden rok až päť rokov sa páchateľ potrestá, ak spácha čin uvedený v odseku 1 alebo 2 hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňatia slobody uloženého za taký čin prepustený.
	Podľa § 122 ods. 13 Tr. zákona, ak obvinený pokračuje v konaní, pre ktoré je stíhaný, aj po oznámení vznesenia obvinenia, posudzuje sa také konanie od tohto procesného úkonu ako nový skutok; to neplatí, ak ide o trestný čin zanedbania povinnej výživy podľa § 207. V takom prípade ide o pokračovanie konania až do doby, kým je vyhlásený rozsudok súdu prvého stupňa alebo pokiaľ sa súd druhého stupňa neodobral na záverečnú poradu.
	Podľa § 86 ods. 1 písm. a/ Tr. zákona, trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Podľa § 215 ods. 1 písm. h/ Tr. poriadku, prokurátor zastaví trestné stíhanie, ak zanikla trestnosť činu.
	
	Vykonaným dokazovaním bolo jednoznačne preukázané, že obvinený svojím konaním naplnil všetky znaky skutkovej podstaty prečinu zanedbania povinnej výživy podľa § 207 ods. 2, ods. 3 písm. c/ Tr. zákona, keď ako povinný subjekt aj napriek rozhodnutiu súdu, riadne a včas neplnil svoju vyživovaciu povinnosť od mesiaca júl 2012 do 30. októbra 2013, hoci v tomto období bol zamestnaný a tak konal, hoci bol za taký čin odsúdený rozsudkom samosudcu Okresného súdu Zvolen č.k. XXXXX 
	
	Nakoľko však obvinený splnil svoju povinnosť dodatočne, zaplatil celé dlžné výživné skôr, než sa súd odobral na záverečnú poradu a neplnenie vyživovacej povinnosti z jeho strany nemalo trvalo nepriaznivé následky na oprávnenú osobu, možno vysloviť záver, že trestnosť činu zanikla. 

	Z uvedeného dôvodu som rozhodla tak, ako je to uvedené vo výrokovej časti tohto rozhodnutia a trestné stíhanie obvineného som v zmysle citovaného ustanovenia § 215 ods. 1 písm. h/ Tr. poriadku zastavila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Šimiaková
prokurátorka